cyanic-selkie/wikianc huggingface dataset:
Атропин
Атропинот е присутен во растенија од фамилијата Solanaceae, како помамница, татула. Првпат бил изолиран во 1833 година.
Прва фудбалска лига на Македонија 2014/2015
Првата фудбалска лига на Македонија 2014/2015 - 23. издание на Првата фудбалска лига на Македонија. Работнички биле бранители на титулата откако ја освоиле четвртата првенствена титула. Шампион во оваа сезона бил Вардар и со тоа обезбедил место во втората рунда од квалификациите за Лигата на шампионите. Сезоната започнaла на 3 август 2014 и завршила на 27 мај 2015. Ова била првата сезона со 10 екипи, бидејќи Фудбалската федерација на Македонија одлучила да се намали лигата.
Екипи
1 Вардар еден домашен натпревар го имал одиграно на Тренинг центарот „Петар Милошевски“ во Ново Лисиче.
2 Металург имал пет натпревари одиграно на Тренинг центарот „Петар Милошевски“ и пет натпревари на Стадионот Ѓорче Петров како домашна екипа.
3 Пелистер имал пет натпревари одиграно на Стадионот Гоце Делчев во Прилеп како домашна екипа поради реконструкцијата на Тумбе Кафе.
4 Работнички има три натпревари одиграно на Тренинг центарот „Петар Милошевски“ како домашна екипа.
5 Ренова има три натпревари одиграно на Стадионот Боговиње во Боговиње како домашна екипа поради реконструкцијата на Градскиот стадион Тетово.
6 Тетекс имал три натпревари одиграно на Стадионот Ѓорче Петров и седум натпревари на Стадионот „Борис Трајковски“ како домашна екипа.
7 Шкендија имал три натпревари одиграно на Стадионот Башкими во Куманово и еден натпревар на Градскиот стадион Кичево во Кичево како домашна екипа поради реконструкцијата на Градскиот стадион Тетово.
Прва Фаза
Првите 27 кола ја сочинувале првата фаза од сезоната, исто така наречена Регуларна сезона. Во првата фаза, секоја екипа играла двапати против друга екипа по дома-гости систем. Позициите на табелата на крајот на Регуларната сезона ја одлучувале групата во која екипата ќе игра понатаму.
Коло 1–18
Извор:macedonianfootball.com
Коло 19–27
Извор:macedonianfootball.com
Втора Фаза
Втората фаза била поделена на две групи: Плејоф и Плејаут. Првите шест екипи од табелата по Регуларната фаза обезбедиле пласман во Плејоф групата, додека последните четири екипи во Плејаут групата.
Плејоф група
Во Плејоф групата, секоја екипа играла против друга екипа само еднаш, односно вкупно пет натпревари во фазата. Резултатите од првата фаза се префрлале.
Резултати
Извор:MacedonianFootball.com
Плејаут група
Во Плејаут групата, секоја екипа играла двапати против друга екипа на дома-гости формат, односно односно вкупно шест натпревари во фазата. Резултатите од првата фаза се префрлале.
Втор натпревар
Вкупен резултат Хоризонт Турново - Гостивар 3:1
Список на стрелци
Извор : soccerway
Карин Вилхелмсон
Карин Маргарета Вилхелмсон, моминско Норд (родена на 4 јануари 1933 година во Никопинг ; починала на 12 август 2018 година во Стокхолм ) била шведски новинар и радио продуцент.
Кариера
Вилхелмсон работела како новинар на дневен печат од 1950 година, од 1960 година како продуцент во Радио Сверигес. Таа била член на програмскиот совет на ТВ1 од 1973 до 1978 година.
Заедно со Моника Боетиус и Биргита Рембе, таа била член на Family Mirror во 1960-тите. Вилхелмсон ја водела радио програмата Сомар на 22 август 1968 и 6 август 1970 година
Личен живот
Во 1953 година се омажила за Андерс Вилхелмсон. Имале три деца.
Црква „Св. Ѓорѓи“ - Пресил
Свети Ѓорѓи — главна селска црква во крушевското село Пресил, Македонија.
Црквата се наоѓа на мало возвишение над селото во рамки на археолошкото наоѓалиште „Св. Богородица“.
Местоположба
Црквата е сместена во јужниот дел на селото Пресил, на мало возвишение.
Историја
Црквата е подигната на темелите на постарата истоимена црква, која тука постоела, кога во селото живеело само македонско население.
Во 1961 година биле вршени археолошки истражувања на археолошкото наоѓалиште „Св. Богородица“, при што се најдени остатоци од црква од типот на впишан крст, веројатно од век, која лежи врз постари темели. Под подот на црквата и околу неа се ископани 21 гроб, оградени и покриени со камени плочи. Најдените материјали потекнуваат од средниот век до век, до кога се вршело погребување на овој терен.
IC 1735
IC 1735 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1735 е од видот *.
Други поделби
Проучување на IC 1735 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Папа Целестин I
Целестин I (лат. Caelestinus PP.I; ? - 27 јули 432) — римски папа од 10 септември 422 до 27 јули 432. Во негово време африканските епархии стамнале црковни единици на римскарта епархија. Истовремено се борел против несторијанството и се допишувал со Кирил Александриски.
NGC 597
Откривање
Објектот е откриен на 25 септември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 597 е од видот SBbc. Видливиот сјај со голо око изнесува 13,2 m, а оној во рамките на интервалот од минималната до максималната честота 14 m, додека површинскиот сјај изнесува 13,7 m/лм2. NGC 597 има привидни димензии од 1,4' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 32 м 14,9 с, а неговата деклинација, односно висината на лакот на тој агол, - 33° 29' 49". Положбениот агол на објектот е во износ од 23°.
Судак (општина)
Административни поделби
Во рамките на административните поделби на Украина, Судак е вграден како град со републиканско значење Судак. Украина нема општински поделби.
Поранешните кримскотатарски имиња, кои биле службено променети во 1945-49 година и сега користени само од кримскотатарската заедница, се споменуваат во заградите.
Палеохиспански јазици
Палеохиспанските јазици е поим со кој се опфаќаат јазиците кои се зборувале на Пиринејскиот Полуостров пред подемот на Римското Царство. Со ова не се опфаќаат странски колонии на полуостровот, како што се старогрчките и феникиските на пример. Сите палеохиспански јазици, освен баскискиот, биле заменети со латинскиот и јазиците изумреле.
Класификација
Некои од овие јазици биле директно документирани преку натписите.
Други палеохиспански јазици може да бидат идентификувани индиректно преку топономи и други средства:
Јове Михајловски
Револуцоинерна активност во Кралство Југославија
Основно и граѓанско училиште завршил во родното место, а Tрговска академија во Скопје во 1939 година. По завршувањето на училиштето се вработил во Трговската комора во Скопје, а истовремено вонредно студирал на Високата комерцијална школа во Белград. Студиите ги продолжил 1941 година во Софија. Уште како ученик во Скопје, се запознал и ги прифатил идеите на КПЈ и се оформил како вистински револуционер. Уште во 1939 година во Кратово формирал група на напредни комунистички ориентирани младинци. Привлекувал нови симпатизери во Народното читалиште, кое во Кратово било формирано за време на Кралство Југославија ѝ во кое тој ширел разни илегални книги, како што се: Мајка од Максим Горки, Мартин Идн од Џек Лондон, Како се калеше челикот, Железна пета и многу други, а кои за време на Југославија биле исклучиво забранети од тогашната власт.
Втора светска војна
Кога во 1941 година Македонија е oкyпирана од фашистичка Бугарија, тој активно работи на разобличувањето на окупаторската власт, укажувал и пропагирал дека тоа не се „ослободители“ туку нови поробувачи. Во мај 1941 година во Софија бил уапсен поради илегално ширење на марксистичка литература. Често доаѓал во Кратово, каде работел на придобивање нови истомисленици. Пред своите другари поставил повеќе одговорни задачи: да се попречува окупаторот во остварувањето на своите денационализаторски цели, да се собира облека, санитетски материјал, храна, оружје и други потребни работи за партизанските чети. Особено се ангажирал во продирање и организирање на партиски и скоевски ќелии во Кратово и во рудникот во Пробиштип и гимназијата во Кратово.
Најголемиот дел од својата активност, за време на окупацијата, ја изведувал преку читалиштето „Браќа Миладиновци“ каде заедно со Гоче Пазавански, кој работел како библиотекар, одржуваат бројни состаноци, договарања на кои ја организирале и запознавале младината со состојбата на фронтовите во тогашна Југославија. Неговата револуционерната активност била будно следена од бугарскиот окупатор, па така во март 1942 година, врз основа на сите сознанија, злогласниот бугарски агент Борис Жуглов од Скопје дошол во Кратово со цел да ја испита и провери неговата дејност.
Како дел од партизаните
Во втората половина на 1943 година кога кумановскиот баталјон „Јордан Николов“ се почесто бил присутен на кратовскиот терен каде извршил неколку успешни борбени акции. Кратовските активисти се спремале да се приклучат кон партизаните, но поради можност за губење на логистичка позадина, било решено да останат во градот и да продолжат со нивните активности. Во почетокот на 1944 година била затворена гpyпа младинци од Кратово, па тоа било една од причините, Јове Михајловски заедно со Гоче Пазавански и Страхил Досев да се префрлат на Кумановскиот терен (16 февруари, 1944 година) и да се приклучат на кумановскиот партизански одред. На 26 февруари 1944 година се во стројот при формирањето на Треттата македонска ударна бригада во Жегљане. Наскоро бил назначен за заменик комесар на чета во вториот баталјон на Треттата македонска ударна бригада. Пред Бригадата и Косовскиот баталјон да ги извршат нападите на Пробиштип на 3 април 1944 година и на Кратово на 25 април 1944 година, преку своите другари кои останале на теренот - Цветко Тонев и Тошо Куковски, прибрал точни податоци за распоредот на бугарските окупаторски војски, врз основа на што се извршени успешните напади на овие два града. При повлекувањето на Бригадата од Кратово, голем број младинци од овој град пристапиле кон Бригадата.
Како борец на Треттата македонска ударна бригада учествvвал во сите нејзини борбени акции (Селце, Биљача, Братоселце, Ристовац, Пробиштип, Кратово, Црноок, Црна Трава, Знеполе и други). Во јули 1944 година, по наредба на Генералниот штаб на НОВ и ПОМ, со група борци заминал на Плачковица каде требало да се формира Четвртата македонска бригада. На враќање, во придружба на двајца другари соборци, добил задача да ги согледа состојбите во Кратово, каде се создале услови на излегување на нова група во партизани, меѓутоа не успеал да продре во градот. Крај селото Горно Кратово наишле на заседа на бугароманска контрачета на Мите Опилски и морале да се повлечат кон Лисец. На патот за Герман, каде се наоѓала Бригадата, крај село Мождивњак, поминувајќи преку три бугарски заседи, тој бил тешко ранет. На 19 јули 1944 година крај местото Чифте Ан (село Псача - Кривопаланечко), бил заробен од бугарската војска. Три дена бил жестоко мачен и од него било барано да ја предаде организацијата во Кратово и плановите на Бригадата. Иако тешко ранет, изнемоштен и гладен, ја издржал храбро тортурата и достоинствено, како вистински револуционер, им извикувал на мачителите в очи: "„Вие дојдовте како окупатори и како такви ќе си одите од оваа земја. Вашите денови во Македонија се изброени.“"На 22 јули 1944 година бил стрелан од страна на Бугарската војска. За неговото храбро држење покрај селаните од селото Псача, пред чии очи Бугарите го тепале, неговата храброст ја потврдил подоцна и некој заробен бугарски офицер.
Купелот (Јакимово)
Купелот — археолошко наоѓалиште во виничкото село Јакимово. Претставува населба и могила од римското време. На 1 км западно од селото, на десниот брег на реката Осојница, во нивите на еден жител се среќава множество делови од керамички садови. При обработувањето на нивит, сопственикот наоѓач темели од ѕидови ѕидани со кршен камен и варов малтер. На наоѓалиштето се утврдени и и две помали могили оштетени во поголема мера.
Ернст & Јанг
Ернст & Јанг или (ЕЈ) е фирма, која нуди професионални услуги низ светот и една од најдобрите 4 ревизорски фирми, заедно со Прајсваторхаус Куперс, Дилојт и КПМГ. Според магазинот на „Форбс“, компанијата во 2007 г. беше рангирана на 7 место на најдобрите компании во Соединетите Американски Држави.
Ернст & Јанг е светска организација, која има фирми во 140 држави. Главните седишта се наоѓаат во Лондон, Обединетото Кралство, а за САД седиштето се наоѓа на 5 ТајмСквер, во Њујорк.
Почеток
Ернст & Јанг е исходот на серии од соединување на почетните организации. Најпрвото партнерство беше основано во 1849 г. во Англија како Хардинг & Пулеин. Во оваа година на фирмата и се придружи Фредерик Винеи. Тој стана партнер во 1859 г. и со своите синови, кои беа вклучени во самиот бизнис, фирмата во 1894 г. доби ново име, и тоа Винеи Смит & Винеи. Во 1903 г. фирмата Ернст & Ернст беше основана во Кливленд од Алвин и Теодор Ернст и во 1906 г. од шкотланѓанецот Артур Јанг во Чикаго беше основано Артур Јанг & Ко. На почетокот на 1924 г. овие американски фирми се соединија со познатите британски фирми, Јанг со Бортс Пертерсон & Ко. и Ернст со Винеи Смит & Винеи. Во 1979 г. оваа доведе до формирање на англо-американскиот Ернст & Винеи, создавајќи ја со четвртата по големина светска сметководствена фирма. Исто така во 1979 г. канцелариите на Артур Јанг во Европа се здружија со неколку поголеми локални фирми во Европа, што стана членка на фирмите на Артур Јанг Интернешенал.
Соединување
Во 1989 г. четвртата по големина фирма се спои со петтата по големина, Артур Јанг, за да го создадат на светско ниво Ернст & Јанг („ЕЈ“). Во октомври 1997 г., ЕЈ објави некои планови за да се соедини на светско ниво со КПМГ за да ја создаде најпрофесионалната организација која ги дава тие услуги низ целиот свет, што требало да претставува одговор на соединувањето што во септември 1997 г. го направи Прајс Ваторхаус со Куперс & Либран. Плановите беа отфрлени во февруари во 1998 г. поради противење на клиентите, недоверба, проблеми со трошоците и отежнати околности за да се соединуваат две различни компании и култури.
ЕЈ многу трудно го изгради советодавниот оддел во 1980-ите и 1990-ите години. Американската Комисија за хартии од вредност и членови на инвестициско општество беа загрижени од потенцијалниот конфликт на интереси помеѓу советодавните и ревизорските улуги на Големата Четворка. Во мај 2000 г., ЕЈ беше прва од Големата Четворка, кои формално и целосно ги оддели своите советодавни практики со продавање на фирмата на Кап Џемини, француска компанија за услуги од областа на ИТ, и тоа за 11 милијарди долари, пред сè во акции, создавајќи нова советодавна фирма на Кап Џемини Ернст & Јанг, што подоцна го доби името Капџемини.
Најнова историја
Во 2002 г., ЕЈ се соединува со фирми од целиот свет на поранешниот Артур Андерсен, само не оние во САД, Обединетото Кралство, Кина и Холандија.
Светска структура
На светско ниво, ЕЈ не ја извршува услугата за клиентот. Поставува светски стандарди и вклучува светска политика различни услуги. Работата на клиентот се извршува од фирмите членки. Секоја земја како членка на ЕЈ е дел од една од петте области:
Во секоја област си има поединечен менаџерски тим, кое е преводено од менаџерски партнер од таа област, кој е на светската извршна власт. Сите области си воведоа свои бизнис модели. На 1 јули 2008 г. ЕЈ го доби правото од партнерите да ги воведат сите свои 87 вежби во државите во Европа, Средниот Исток, Индија и Африка, за да создадат единствено и менаџерски независен ЕМЕИА, што се реализираше од 1 јули 2008 г.
Услуги
ЕЈ нуди 4 главни услуги:
Главни клиенти
ЕЈ е ревизорската куќа за многу водечки фирми од целиот свет, вклучувајќи ги следните (како што е наведено во своите годишни извештаи):
Кинески Авиопревозник, авиопревоник Континентал, авиопревозник Делта, Федекс, авиокомпанија Џетблу, авиопревозник Нортвест, Сканија АБ, Сингапурска авионска компанија, авиопревозник Саутвест, ПЗД
Персонал
Во Бизнис Викс фирмата во 2008г. беше рангирано на првата позиција во годишната список на 'најдоброто место за започнување на кариера'. Во Фортун фирмата за 2007 г. беше рангирана на 25 место на листата за '100-те најдобри компании, за кои вреди да се работи', и најдобра од Големите Четири. За 2008 г. фирмата беше на 36 позиција во Компјутерс Борт за 100 најдобри работи места за ИТ'. Исто така доби фирмата добра позиција, и тоа помеѓу 50-те најдобри фирми за наградата од 2007 г. за 'Каде жени сакаат да работат'. Фирмата беше назначена за едно од '10-те најдобри компании за работни мајки' од магацинот Воркинг Мотерс во 2006г.
Equitable life
Во април 2004 г. Еквитабле Лајф, осигурителна компанија во Обединетото Кралство, ја тужеше ЕЈ за целосно уништување откако Домот на лордови донесе одлука со која морале да ги платат гарантираните ануитети на сопствениците на полисите. Тие тврдеа дека ЕЈ си ја запоставувала својата должност како ревизорска компанија и бараа надоместок од околу 2.6 милијарди фунти. Еквитабле на крајот го откажа случајот во септември 2005 г. и двете страни се согласија да си ги платат своите давачки за судот. ЕЈ самиот случај го опишува како „скандалозно губење на времето, парите и ресурси за сите засегнати.“
Англо- Ирска Банка
Во јануари 2009 г., при контроверзно криење на заемите од страна на Англо- Ирската Банка, ЕЈ беа критикувани од политичари и акционери на Англо- Иската Банка, што за време на својата ревизија не успеа да ги пронајдат големите заеми кон Син Фитц Паркер, претседател за време на ревизијата. Цената на уделот падна за 99 % и притоа Ирската Влада беше приморана да го преземе управувањето во банката. Тогашниот управител на одделот за Финансиското регулирање му кажа на парламентарниот комитет, дека „дури и прост човек би очекувал прашање со ваква големина и природа да биде пронајдено од ревизорите“ од ревизијата. ЕЈ одби да се појават пред истиот комитет по добиен правен совет. Одборот за Сметководствена Контрола започна испитување на случајот за „околностите под кои се давани заеми кон директорите на Англо- Ирската Банка“ и за известувањето на ЕЈ.
Спонзорство
Дејствувањето на Ернст & Јанг на јавната бина ги вклучува своите светско познати програми, програмата на Претприемач на годината, што е познато низ 50 земји.
ЕЈ се рекламира себеси во ВБ, со спонзорирање на своето важно име, и тоа на уметнички изложби, пр. Сезан,Пикасо, Бонард и Моне. Оваа година на изложбата беа Родин, на Кралската Академија на уметностите и Реноир на Националната Галерија. Притоа ЕЈ себеси се рекламира со спонзорирање на образовно шоу за деца на ПБС Кидс под телевизиската марка ПБС Кидс ГО!, со цел да ги подобри математичките способности кај децата.
Забележливи сегашни и минати вработени
Бизнис
позиција)
Политики и јавни услуги
развој.
Други
Користена литература
New York Times, May 1989 New York Times, March 2000
Fortune: 100 Best companies to work for
Талмуд
Талмуд (хебрејски: תלמוד) претставува голем корпус со еврејски текстови главно со теолошка содржина, но содржи и текстови од други области на животот - бајки, легенди, право, филозофија, одредби за хигиена, одржување и отстранување на апарати за домаќинство, интерперсоналните и општествените односи. Во него се вградени колекции дискусии предводени од рабините на еврејскиот закон, етика, обичаи и историја. Талмудот се состои од два дела: Мишна, што е прв писмен преглед на усни еврејски закон: и Гемара, која претставува расправија за Мишна и за сродните Танатички писма кои често образуваат разни теми и широко го клеветат Танакх. Талмуд и Гемара често се користат наизменично. Гемара е основа за сите кодификации на рабинскоо право и често се цитира во рабинската литература. Целиот Талмуд традиционално често се нарекува Шас.
Според еврејското учење, и подсредството на Мојсеј, на еврејскиот народ му се даваат двојни закони: писмена и усна. Пишаниот закон е изготвен во пет книги на Мојсеј, кои го сочинуваат главниот дел од Стариот завет. Сите пет книги од Евреите се нарекуваат Тора.
Усниот закон не го напишал Мојсеј, туку усно го предал Исус, а најстариот Евреите, па на тој начин од генерација во генерација е предаван, предаван е и прилагоден на новите обичаи. Овој устен закон, е голем по својот обем, и е напишан подоцна. На оваа тешка и голема работа работеле околу 2.500 рабини, полни петстотини години па и до 100 години пред Христос, и до 400 години после Христовото раѓање. Тој усно напишан закон се вика: Талмуд.
Талмуд е света книга за Евреите. Тој не содржи само религиозна наука за Евреите, туку и граѓански закони: приватно право, семејно право и кривично право.
Дворец Лесли
Дворецот Лесли (англиски: Castle Leslie) е дворец во Ирска. Тој бил дом на семејството Лесли.
Архитектура
Градбата на дворецот започнала во 1870 година од Џон Лесли. Градбата е завршена во 1871 година. Дворецот е граден во стил во шкотска баронијална архитектура.
Недвижности
Околу дворецот се наоѓат мали езера кои добиле име по села, а во близини е парк во кој има неколку потоци и неколку шуми. Ова е и денес дом на семејството Лесли.
Алта
Алта (севернолапонски: Áltá, квенски: Alattio) — град и општина во округот Финмарк во Норвешка. Сместен е на брегот на Норвешкото Море, северно од Северниот Поларник. Зафаќа површина од 3,849.59 км² и тука живеат 19,282 жители.
Дворец Лесли
„Проколнат дворец“
Норман Лесли бил војник во текот на Првата светска војна.
Кога за последен пат се вратил во дворец стоел до потокот во близина на дворецот. Една од жените во дворецот го видела и отишла да каже на неговата мајка дека се вратил. Неговата мајка брзо истрчала од дворецот и сакала да го викне да влезе. Кога излегла, тој не бил таму. После неколку дена примила вест да тој погинал за време на војната, пред да се случи тој чуден настан. Неговато семејство мислило да тоа бил неговиот дух.
Надворешни врски
Службено мрежно место
Космос-1258
Космос-1258 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 14 март 1981 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,8 минути, додека аголот на наклонетост на орбиталната рамнина во однос на рамнината на екваторот изнесувала 65,8°. Најголемото растојание од Земјата го достигнал на 1023 км, а најмалото на 289.
Дискографија на Ријана
Дискографијата на барбадоската пејачка Ријана се состои од пет студиски албуми, еден видео албум, три компилации, триесет и четири синглови (вклучувајќи и еден промоционален сингл, седум како придружувачки артист и три добротворни синглови) и дваесет и пет музички видеа. Ријана за првпат се појавила на музичките топ листи во 2005 година со нејзиниот деби сингл „Pon de Replay“, веднаш откако потпишала договор со Def Jam Recordings. Нејзиниот деби албум Music of the Sun вклучува песни со различни карибски реге ритми и денс битови, придружени од урбан поп синтисајзерски звуци. Вториот сингл од албумот е „If It's Lovin' that You Want“. Следната година, Ријана го издава и нејзиниот втор студиски албум, „A Girl Like Me“, кој е составен по-урбан-поп звуци, за разлика од тропското звучење на нејзиниот прв студиски албум. Четири песни од A Girl Like Me беа издадени како синглови: број еден хитовите „SOS“ и „Unfaithful“, како и „Break It Off“ и „We Ride“. Придружувачкото музичко видео за „Unfaithful“ е режирано од страна на Ентони Мендлер и е првото од многуте музички видеа на кои работеле Мендлер и Ријана.
Во 2007 Риjана, пред да го издаде нејзиниот трет студиски албум Good Girl Gone Bad соработува со Џеј-Статус и Шонтел на песната „Roll It“. Во третиот албум се забележуваат урбаните поп звуци, но и европскиот денс-поп звук. Албумот ги вклучува сингловите: „Umbrella“, „Shut Up and Drive“, „Don't Stop the Music“ и „Hate That I Love You“. Ре-издадената верзија на албумот насловена како Good Girl Gone Bad: Reloaded вклучува уште три синглови - „Take a Bow“, „Disturbia“ и „Rehab“. Помеѓу 2008 и 2009, Ријана е гостин на синглови со Maroon 5, T.I., Џеј-Зи и Канји Вест. Исто така дел е и од добротворната песна „Just Stand Up!“.
Ријана го издава нејзиниот четврти албум Rated R во ноември 2009. Албумот е доста поразличен од претходните напори и е составен од „темен“ и „зрел“ тон. Rated R ги содржи песните „Wait Your Turn“, „Russian Roulette“, „Hard“ - соработка со раперот Џи-Зи, „Rude Boy“, „Te Amo“ и „Rockstar 101“- соработка со гитаристот на Guns N' Roses, Слеш. Ријана исто така се појавува на синглот на Еминем, „Love the Way You Lie“. Loud, петтиот студиски албум на Ријана е издаден во ноември 2010. Шест синглови се издадени од Loud, првите два синглови, „Only Girl (In the World)“ и „What's My Name?“- соработката со Дрејк го достигнаа првото место на американскиот Билборд Хот 100 и официјалната британска топ листа. Следните синглови од Loud се „Raining Men“- соработка со Ники Минаж и „S&M“ (кој го достигна првото место во САД). Последните две издадени песни од албумот се „Man Down“ и „California King Bed“. Денеска Ријана е еден од најпродаваните светски музичари и има продадено повеќе од 30 милиони албуми и 100 милиони синглови.
Лапчишта
Лапчишта (дијалектно: Лапчишча; Νεάπολη, Неаполи; до 1928 г. Λαψίστα, Лапсиста или Λειψίστα, Липсиста ) — гратче во Населичко, Егејска Македонија, денес во општината Горуша на Кожанскиот округ во областа Западна Македонија, Грција. Населението брои 2.285 жители (2011).
Географија
Гратчето е сместено во областа Населица (по која го носи неговото алтернативно име), 47 км западно од Кожани и 22 км северозападно од Сачишта.
Во Отоманското Царство
Во XIX век Лапчишта е седиште на Населичката каза во Серфичкиот санџак. Другото име на гратчето е Населица, наречено по оваа област (со турски облик Населич и грчки облик Анаселица).
Поради раното присуство на грчките притисоци, гратчето со време станало наполно порчено и гркојазично, но било мешано по вероисповед. Било најголемото место населено со исламизирани „Грци“, т.е. Валахади, кои веројатно биле од поинаква народност по крв. Според тенденциозната големогрчка статистика на Александар Синве („Les Grecs de l’Empire Ottoman. Etude Statistique et Ethnographique“) во 1878 г. во Лапсисти (Lapsisti), Шишанска епархија, живеле 1.800 Грци. Според статистиката на Васил К’нчов („Македонија. Етнографија и статистика“) во 1900 г. Лапчишта имало 800 жители Грци христијани, 1.200 Грци-муслимани (Валахади), како и 200 Роми.
По податоци на егзархискиот секретар Димитар Мишев („La Macédoine et sa Population Chrétienne“) во 1905 г. Лапчишта Населич (Lapsichta Nasselitch) имало 600 Грци и 1.200 Роми (Валахадите).
Во 1906 г. е изградена црквата „Св. Троица“.
Во Грција
По Балканските војни во 1913 г. Лапчишта е припоено кон Грција согласно Букурешкиот договор. Истата година во него се попишани 1.047 жители, кои во 1920 г. нараснале на 1.401 жител. Во 1920-те муслиманските жители се иселени во Турција, а на нивно место се доведени грчки колонисти од Мала Азија, Источна Тракија и Понд. Во 1928 г. гратчето е заведено како мешано мештанско-дојденско село со 1.592 жители, од кои 978 лица (239 семејства) биле дојденци.
Во 1928 г. властите го преименувале гратчето во Неаполис, што во превод значи „нов град“.
Во 1940 г. Лапчишта пораснало на 1.944 жители и продолжило да расте во следните десетлетија, заклучно со денес.
Во 1972 г. е завршена црквата „Св. Ѓорѓи“. Во 1981 г. на еден рид јужно од градот е подигната и црквата „Свети Илија“, осветена во 1984 г. од митрополитот Антониј Шишански и Сачишки.
Во Лапчишта има и стари цркви — „Св. Дух“ на југоисточниот крај и „Св. Никола“.
1238
1238 (Римски бројки) — година според општоприфатениот календар. Тоа била 1238 година од новата ера, 238. од вториот милениум, 38. од XIII век и деветта од 1230-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6746 и 6747 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5988 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4998 и 4999 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1991.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1238 година се протега во 3874 и 3875, додека според второто гледиште, годината трае во текот на 3934 и 3935 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1781. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 635 и 636 исламска година.
Библиска црква
Библиска црква ― вид на христијанска организација која ја нагласува Библијата како нејзин стандард на однесување и се насочува на непогрешливоста на Библијата. Тоа е типично вид на евангелистичка протестантска црква. Библиските цркви можат да бидат неконфесионални или поврзани со деноминација, како што е библиско-методистичката врска на црквите, библиската мисионерска црква или меѓународната заедница на библиските цркви. Ова диктира дали одредена библиска црква ќе биде посветена на одреден катехизам, верување и теологија. Меѓународното дружење на библиските цркви, на пример, се придржува до Весли-Арминијската теологија. Сепак, многу библиски цркви имаат неколку заеднички особенитости.
Со библиските цркви може да управуваат старешини, кои се од презвитеријанска политика (да не се меша со презвитеријанството) или може да се придржуваат до епископската власт (во која деноминацијата има епископи) или конгрегационалистичката политика.
Општо земено, библиските цркви се посветени на објаснување на проповедање, честопати со учење стих по стих низ цела книга од Библијата. Оваа практика, поттикната од верувањето дека Библијата е непогрешлива, вдахната од Бога и доволна (родена од протестантските учења на „само писмото“ (Sola Scriptura) или „првото писмо“ (Prima Scriptura)), е средишно за суштината на повеќето библиски цркви и е потеклото на нивното име.
Дополнително, многу, иако не сите, библиски цркви се премилениумски диспензационалисти, бидејќи библиското црковно движење во голема мера му се припишува на Даласката теолошка семинари, која е водечка диспензационалистичка установа.
Западносибирска тајга
Западносибирската тајга (WWF ID: PA0611) е екорегион што ги опфаќа Западносибирската Низина во Русија; од планините Урал во западниот дел до реката Енисеј во источниот дел; и приближно од 56 ° до 66 ° географска ширина. Тоа е огромен, рамен низински регион со бореални шуми познати како тајга и мочуришта (40% од регионот се мочуришта и блато), кој опфаќа површина од околу 1.800 км во насока запад-исток, и 1.000 км во насока север-југ.
Регионот е познат и како Сибирска низина и претставува голем прочистувач на јаглеродниот диоксид од атмосферата во шумите и во мочуришните тресетишта. Исто така е извор на гасот метан. Тресетиштата во Западен Сибир се најголемите во светот, а опфаќаат површина со големина на Тексас.
Локација и опис
Екорегионот се наоѓа во центарот во Западносибирската рамнина, рамнинска низина која е само со 100 до 300 метри надморска височина. Западниот раб на регионот се планините Урал, а во западната половина на регионот доминира реката Об со нејзината главна притока, реката Иртиш. Источната граница традиционално се наоѓа западно од реката Енисеј, која тече од југ кон север, над која се наоѓа екорегионот Источносибирска тајга, кој е постуден и нерамен терен. Јужниот раб на регионот се наоѓа северно од појасот на умерените шуми и лесостепата што се протега по Транс-сибирската железница.
Бидејќи Западносибирскиот еко-регион се наоѓа надвор од стандардниот земјоделски и развиен дел на јужна Русија, тој е ретко населен, иако градот Екатеринбург е на крајниот југозападен дел на регионот. Градот Сургут е најголемиот град во внатрешноста на регионот (со нешто повеќе од 300.000 жители). На север се наоѓа тундрата во екорегионот Тундра Јамал-Гидан (која ги опфаќа утоките на реката Об и околните полуострови).
На север се наоѓа тундра, со дрворед како зона на премин и кој е со околу 100 км постепено проретчена покривка на дрвата. На југ се наоѓа шумско-степскиот и степскиот појас кој се користи од страна на поголемиот дел од населението и во земјоделството во Сибир, и се протега по северниот раб на Алтајските планини. Регионот е во областа на Палеарктикот (евро-сибирски регион), со субарктичка клима. Опфаќа површина од 1 670 283 км 2.
Клима
Сместена далеку од Атлантскиот Океан и во центарот на евроазиската копнена површина, климата на западниот сибирски рамнина е умерено континентална. Климата е под влијание на системите за притисок на сибирскиот висок, кој носи суви, студени зими и Азискиот антициклон, кој има релативно потопли (но сепак студени) лета. Според системот за класификација на климата на Копен, екорегионот има субарктичка клима, исто така наречена „бореална клима“, која се одликува со долги, студени зими и кратки, студени лета.
Температурите се менуваат и по географската ширина низ целиот регион. Во јануари, просечните температури се движат од -15 C на југозапад до -30 C на северозапад. Во лето, опсегот е од 20 C на југ до 10 C на север. Бидејќи теренот е рамен, ладните воздушни маси од Арктикот можат длабоко да навлезат во регионот.
На север од екорегионот, климата преминува во клима на тундра, каде просечната дневна температура во ниту еден месец не се искачува над 10 C и нема висока вегетација со високи дрвја). На југ од екорегионот во шумско-степската преодна зона, климата преминува во влажна континентална клима (Копен), каде што температурните разлики, сезонски и дневни, се поголеми, а врнежите во текот на целата година се порамномерно распоредени.
Флора
Рускиот екологист В.В. Алексин изјави дека „генерално тајгата во западносибирскиот регион има три главни одлики: дебела сенка, мочурливост и отсуство на елементи на широколисните шуми“. Малото количество на вода дозволува само одреден раст на вегетација во шумата. Темната тајга (сибирска смрека, сибирска ела и сибирски бор) најмногу се наоѓа во деловите покрај реките каде што количеството на вода е поголемо.
Бидејќи околината е сурова и нема планинарски скривалишта во екорегионот, биоразновидноста кај растенијата е мал. Доминираат пет видови дрвја: трите видови од „темната тајга“ (Picea obovata (сибирска смрека), Abies sibirica (сибирска ела), Pinus sibirica (сибирски бор)) и P. sylvestris (бел бор) и Larix sibirica (сибирски ариш).
Околу 40% од територијата е низинска со блата и мочуришта. Преплавената природа на теренот се должи на рамното земјиште, големата река која тече од југ и фактот дека има поголемо количество на врнежи отколку количество на испарување во регионот. На југозападот од регионот се наоѓа мочуриштето Васијуган, едно од најголемите мочуришта во светот, со тресетиште кое има просечна длабочина од 2,3 метри.
На север кон преодната зона кон тундрата, крошната се отвора и дрвјата се со помал раст и се проретчени, а меѓу нив има лишај. Северно, на околу 60 °С географска ширина, е зоната на изолиран или спорадичен вечен мраз; континуиран вечен мраз се среќава само северно од екорегионот.
Фауна
Во екорегионот има 80 видови цицачи, но ниту еден од нив не е ендемичен (ниеден вид не се среќава само во Западен Сибир). Голем број птици мигрираат во областа секоја година, но релативно малку видови остануваат во текот на целата година.
Заштита
Познати заштитени области на Руската Федерација во западносибирската тајга вклучуваат:
Закани
Најнепосредна закана претставува големото количество на резерви на нафта и гас пронајдени под оваа област; загадувањето од активности како што се вадењето и преработката особено претставува закана за водните живеалишта.
Урбани области и населени места
Единствениот голем град во екорегионот на западно сибирската тајга е Екатеринбург, и тој град се наоѓа во крајниот југозападен дел на регионот. Веднаш надвор од јужната граница се наоѓаат градовите Чељабинск, Тјумен, Томск и Краснојарск. Градот Сургут е најголемиот град во центарот на екорегионот. Инаку, регионот е многу ретко населен. Постојат неколку големи линии за транспорт низ целиот регион; транспортот историски се одвивал на реката Об и реката Иртиш.
Евроазиски рис
Евроазиски рис (науч. Lynx lynx) — мачка од средна големина, автохтона на европските и сибирските шуми, каде е грабливец. Во Република Македонија ова е ретко и заштитено животно, и еден од симболите на државата. Евроазискиот рис е најголем од сите рисови, со должина од 80 до 130 см и висина од 70 см кај плешките. Мажјаците тежат од 18 до 30 кг, а женките просечно по 18,1 кг. Има сиво до црвенкасто крзно со црни дамки. Шарата на крзното варира; рисовите со многу шари можат да се најдат близу до оние без шари. Ова е ноќно животно и како возрасно живе само. Покрај ова, звукот кој тие го испуштаат е многу тивок и ретко се слуша, и така присуството на овој вид некаде може да биде незабележано со години. Полесно е да се најдат остатоците од пленот и стапки, отколку да се види самото животно.
Рисот се храни со зајци, глодачи, лисици, срни, дивокози и ирваси. Како и други мачки, обидот на поголем плен е ризик. Главно лови со прикрадување и скокање врз пленот. Зимно време, заради снегот, ова е потешко, па тогаш се префрла на поголем плен. Европскиот рис претпочита диви шумовити предели со многу скривалишта и можност за прикрадување. Ловната површина на просечниот рис е од 20-60 км² и може да изоди повеќе од 20 км за една ноќ.
Статус
Некогаш ова животно било честа појава насекаде низ Европа. До средината на XX век, рисот исчезнал во централна и западна Европа, каде во последно време одново е заживеан. Природно животното сѐ уште живее во источните и северните делови на Европа. Околу 90% од сите рисови живеат во Сибир. На целиот Балкан има нешто повеќе од 100 риса, од кои, најголемиот број од популацијата на критично загрозениот подвид - балкански рис (науч. Lynx lynx balcanicus), живеат во западна Македонија. Заради овој факт, рисот е законски заштитен вид во земјата и еден од симболите на Македонија, и стои на монетата од 5 денари.
Рисот во Македонија
Во минатото, рисот бил распространет на целата територија во западните и јужните делови на Македонија, како и на некои планини во источна Македонија.
Со влошување на животните услови балканскиот рис целосно исчезнал од источните делови на Македонија, така што денес може да се најде само во густите шуми и недопрени области во Западна Македонија. Последните податоци за рис во Источна Македонија се од 1924 на планината Плачковица.
Во врска со големината на популацијата на рисот во Македонија, постојат бројни и различни податоци од кои не може да се извлече доследен заклучок. Според тврдењата на Мириќ на територијата на Македонија имало 120 единки, додека пак според Мицевски само во клисурата на реката Радика може да се најдат околу 54 единки. Христовски и Ангеловски, пак, проценуваат дека на целата територија на Македонија вкупниот број на рисови е приближно 35. Во 2002 година Грубац проценува дека на територијата на Македонија живеат околу 35-40 единки.
Според Мириќ во периодот од 1917 до 1977 година рисот го проширил својот ареал на распространување во Македонија. Во последните триесет години очигледно е дека бројноста на популацијата е во опаѓање, но од неодамнешните литературни податоци не може точно да се утврди во која мера е тоа опаѓање.
Во март, 2010 е фатена жива единка на подрачјето на Маврово за која не се знае сè уште на кој подвид припаѓа.
Популацијата на рисот е изложена на најразновидни закани, кои во најголем број произлегуваат од активностите на човекот. Некои од главните закани кои се забележани во Македонија се:
Законски регулативи
Рисот е животно кое е заштитено со закон во Македонија. Законот за ловство (Службен весник на РМ 20/96) го дефинира рисот како дивеч и го категоризира како заштитен дивеч (Член 12), а неговиот лов е трајно забранет (Член 15). Друг закон,мошне важен за заштитата на дивите животни е Законот за заштита на природата, кој е имплементиран во јуни 2005. Рисот е заштитен и со неколку меѓународни конвенции, кои се ратификувани од Р. Македонија: Бернската конвенција, CITES, EU Habitats & Species Directive.
Подвидови
Ова се утврдени подвидови на Европскиот рис. Други се сѐ уште само предлози, но сега се смета дека се синонимни со овие.
Женско движење
Женско движење е групно залагање, главно од страна на жените, кое настојува да го подобри животот на жените. Како форма на социјално движење, женското движење е составено од групи (формални или неформални), организации или поединци кои преку најразновиден репертоар на активизам се стремат кон решавање на проблеми и прашања кои се од витален интерес за жените и за нивното достоинство.
Европска асоцијација за слободна трговија
Историја
Првите земји-членки на ЕOСТ(Европска организација за слободна трговија ) биле: Обединетото Кралство, Данска, Норвешка, Шведска, Австрија, Швајцарија и Португалија. Финска станала придружна членка во 1961 година (со целосно членство од 1986), додека Исланд се приклучил во 1970 година. Обединетото Кралство и Данска станале дел од Европската Заедница во 1973 година (заедно со Ирска), со што престанале да бидат членови на ЕФТА. Португалија, исто така, ја напуштила оваа организација поради нејзиното приклучување кон Европската Заедница во 1986 година. Лихтенштајн се придружил кон ЕФТА во 1991 (претходно неговите интереси во ЕФТА биле претставувани од Швајцарија). Најпосле, Австрија, Шведска и Финска се приклучиле кон Европската Заедница во 1995 година и престанале да бидат членови на ЕФТА. ЕФТА има потпишано договори за слободна трговија со повеќе земји, како: Мексико, Хрватска, Македонија, Јордан, Сингапур, Чиле, Либан, Тунис, Кореја, Египет, Канада, Колумбија, Кина, Босна и Херцеговина, Црна Гора, Костарика, Панама и Јужноафриканската царинска унија. Еден од најзначајните договори на ЕФТА е договорот со ЕУ за основање на Европската економска област, потпишан во 1994 година. По пристапувањето на Романија, Бугарија и Хрватска во ЕУ, ЕФТА потпишала соодветни протоколи за проширување на Европската економска област.
Во членот 56 од Конвенцијата за формирање на ЕФТА (позната како Конвенцијата од Вадуц) е наведено дека „секоја земја може да пристапи кон оваа конвенција доколку Советот се согласи да го одобри пристапувањето, под правила и услови кои можат да бидат ставени во таа одлука“. Договорот за ЕФТА опфаќа повеќе области, како: слободното движење на стоките, трговијата со разни земјоделски производи, признавање на квалификациите на работниците, користењето консултанти, инвестициите, државните субвенции итн.
Институции
ЕФТА се состои од следните институции: Секретаријат, Совет на ЕФТА, Оддел за набљудување и Суд на ЕФТА. Одделот на ЕФТА за набљудување и Судот на ЕФТА ги регулираат активностите на членките на ЕФТА во насока на нивните обврски во Европската Економска Област (ЕЕО). Бидејќи Швајцарија не е член на ЕЕО, таа не учествува во овие институции. Одделот на за набљудување ја игра улогата на Европската Комисија како „чувар на договорите“ за ЕФТА членките, додека Судот на ЕФТА ја игра улогата на Европскиот Суд на Правдата за тие земји.
Секретаријатот на ЕСТА е со седиште во Женева, Швајцарија. Одделот за набљудување е со седиште во Брисел, Белгија (исто како и седиштето на Европската Комисија), додека судот на ЕФТА е со седиште во Луксембург (исто како и Европскиот суд на правдата).
Тврдина Баноштор
Тврдината Баноштор се наоѓала во близина на Баноштор, Срем, Србија. Точната местоположба за тоа каде се наоѓала тврдината не е позната. Познато е дека во близина на местото се наоѓал каструм од римско време под името Бононија, чија локација исто така не е позната но се смета дека на неговата основа била подигната тврдина по името Кеу, Кеве и Кует. Татарите во 1241 година го ограбиле овој регион и се смета дека ја срушиле и самата тврдина.
Папа Јулиј
Имало 3 папи со името Јулиј:
Игри:
Случајна променлива
Случајна променлива — еден од фундаменталните концепти во теоријата на веројатноста.
Дефиниција
Реална случајна променлива X е реална функција чиј домен е множеството на сите опитни исходи S, која ги задоволува следните два услова:
2. Веројатноста на настаните и  е еднаква на нула, односно.
Физичко толкување
Согласно претходната дефиниција, случајната променлива е број X(\zeta) кој се доделува на секој опитен исход \zeta. Овој број може да биде добивка во игра на среќа, напон на случаен напонски извор, цена на случајна компонента или кој било друга бројчена величина кој е од интерес во исполненувањето на опитот.
Примери
a) Нека го разгледаме опитот на фрлање на коцка. На секој од шесте опитни исходи f_i му го доделуваме бројот . Според тоа имаме: